พัก ศรีพันวา จ่ายแค่ร้อยบาท ททท.เปิดให้ชิงซื้อ 6 โมงเช้าถึงเที่ยงคืน แค่ 4 วัน
ททท.มอบของขวัญปลายปีภายใต้แคมเปญ ร้อยเดียวเที่ยวทั่วไทย ยกโรงแรมหรู ศรีพันวาภูเก็ต ราคากว่า 40,000 บาท มาให้ชิงซื้อราคา 100 บาท นั่งเครื่องบินส่วนตัวชมทะเลอันดามัน 100 บาท เผย 1 คนได้ 1 สิทธิ์ หากแย่งชิงซื้อไม่ทัน ยังสามารถเข้าร่วมในแคมเปญ เที่ยววันธรรมดาราคาช็อกโลก ได้ โดยซื้อได้ไม่จำกัด ย้ำต้องเที่ยวก่อนสิ้นปีนี้เท่านั้น,นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เป็นประธานการแถลงข่าวโครงการ ถึงเวลาทัวร์ให้ทั่วไทย เพื่อกระตุ้นการเดินทางท่องเที่ยวภายในประเทศกับ 2 แคมเปญ คือ ,เที่ยววันธรรมดาราคาช็อกโลก, และ ,ร้อยเดียวเที่ยวทั่วไทย, ว่า เป็นแคมเปญที่ต่อยอด ,ชิม ช้อป ใช้, ถือเป็นเหมือนของขวัญในช่วงปลายปีของ ททท. ที่มอบให้กับนักท่องเที่ยวชาวไทย ซึ่งภายใต้โครงการทั้งหมดนี้กับการส่งเสริมการท่องเที่ยวมาตลอดปีจะทำให้รายได้ท่องเที่ยวเกินกว่าที่รัฐบาลตั้งไว้โดยจะมีรายได้ไม่ต่ำกว่า 3.16 ล้านล้านบาทในปีนี้ แบ่งเป็นรายได้คนไทยเที่ยวไทย 1.12 ล้านล้านบาท สูงกว่าที่รัฐบาลตั้งไว้ 1.05 ล้านล้านบาท และรายได้จากนักท่องเที่ยวต่างประเทศ 39.8 ล้านคน ที่ 2.04 ล้านล้านบาท ขณะที่ ททท.ยังมีเป้าหมายการทำงานรวมไว้ที่ 3.38 ล้านล้านบาทด้วย,นายนพดล ภาคพรต รองผู้ว่าการด้านตลาดในประเทศ ททท. กล่าวถึงรายละเอียดของแคมเปญ ,ร้อยเดียวเที่ยวทั่วไทย, ว่า ททท.ได้จัดทำเป็น 5 หมวดของขวัญ คือ 1.การเดินทาง เช่น บัตรโดยสารเครื่องบิน รถบัสปรับอากาศ 2.หมวดที่พัก 3.อาหารและเครื่องดื่ม 4.แพ็กเกจทัวร์ และ 5.แหล่งท่องเที่ยว กิจกรรมนันทนาการ และอื่นๆ รวม 40,000 รายการ ในราคารายการละ 100 บาท โดยผู้ที่สนใจต้องมีสัญชาติไทย อายุไม่ต่ำกว่า 18 ปีบริบูรณ์ มีการทำธุรกรรมทางการเงินผ่านอินเตอร์เน็ตแบงกิ้ง และมีเบอร์โทรศัพท์มือถือเพื่อใช้ประกอบการลงทะเบียน,โดยสามารถลงทะเบียนได้ทาง ,www.tourismthailand.org/ร้อยเดียวเที่ยวทั่วไทย, หรือ ,www.ร้อยเดียวเที่ยวทั่วไทย.com, ใน 4 วัน คือ ครั้งที่ 1 วันที่ 11 พ.ย.2562 ครั้งที่ 2 วันที่ 12 พ.ย.2562 ครั้งที่ 3 วันที่ 11 ธ.ค.2562 และครั้งที่ 4 วันที่ 12 ธ.ค.2562 ตั้งแต่เวลา 06.00-24.00 น. ของแต่ละวัน หรือจนกว่าของขวัญจะหมด ซึ่งในแต่ละวันจะมีของขวัญทั้งหมด 10,000 รายการ เมื่อลงทะเบียนผ่านแล้ว จะสามารถเลือกซื้อของขวัญ ได้เพียง 1 รายการต่อคน เมื่อชำระเงินผ่านระบบอินเตอร์เน็ตแบงกิ้งแล้วจะได้รับการยืนยันการสั่งซื้อ และสามารถนำข้อมูลการยืนยันไปใช้บริการได้ตามเงื่อนไขของผู้ประกอบการ จนถึงวันที่ 31 ธ.ค.2562 โดยสามารถเลือกซื้อของขวัญได้ในทุกจังหวัด ยกเว้นจังหวัดที่ปรากฏในบัตรประชาชน,ตัวอย่างที่เข้าร่วมในราคา 100 บาท เช่น ศรีพันวา ภูเก็ต ปกติราคามากกว่า 40,000 บาท ต่อคืน เดอะวิจิตร รีสอร์ท ภูเก็ต, บานานาบีช หัวหิน, ทับแขก กระบี่, แกล๊มปิ้ง รถบ้านสุดหรู บนดอยช้าง เชียงราย, THANN Wellness Resort Spa สปาสุดหรูแห่งใหม่ ริมแม่น้ำน้อย อยุธยา, ออนเซน แอท ม่อนแจ่ม เชียงใหม่, ขึ้นเครื่องบินส่วนตัวเหินฟ้าชมความงามท้องทะเล อันดามันกับ Aerial sightseeing over the sea และทริป ล่องเรือยอชต์ท่องทะเลอันดามันกับ Discover Catamaran ซึ่งผู้ที่สนใจสามารถเข้ามาดูและศึกษาข้อมูลในเว็บไซต์ ททท.ก่อนวันเปิดขายจริงได้,น.ส.ฐาปนีย์ เกียรติไพบูลย์ รองผู้ว่าการด้านสินค้าและธุรกิจท่องเที่ยว ททท. กล่าวถึง แคมเปญ ,เที่ยววันธรรมดาราคาช็อกโลก, ว่า เป็นแคมเปญกระตุ้นการท่องเที่ยวในวันธรรมดา โดยนำสินค้าและบริการหรูหราของประเทศไทยที่มีมาตรฐานระดับสากล กิจกรรมท่องเที่ยวชุมชน ลดราคาสูงสุดถึง 80% ใน 9 กลุ่มสินค้าทางการท่องเที่ยวที่ได้รับความร่วมมือกับผู้ประกอบการเป็นอย่างดี ได้แก่ กลุ่มบัตรโดยสารสายการบิน อาทิ การบินไทยและสายการบินไทยสมายล์ เสนอโปรโมชันทุกเส้นทางบินในประเทศ เริ่มต้นเที่ยวละ 1,150 บาท สายการบินบางกอกแอร์เวย์ส เสนอโปรโมชันทุกเส้นทางบินในประเทศ เริ่มต้นเที่ยวละ 990 บาท กลุ่มโรงแรมที่พักระดับ 5 ดาว อาทิ ศรีพันวา ภูเก็ตวิลล่า เสนอ Package ห้องพัก Pool Suite West Ocean View และบันยันทรีสมุย เสนอห้องพัก Pool Villa ในราคาเพียง 9,999 บาท/คืน กลุ่มสินค้าด้านสุขภาพและความงาม อาทิ TRIA Medical Wellness Center เสนอ Package สุขภาพความงาม ฝังเข็ม, H2O Bright, Onsen, Beauty Salad ลด 50% เหลือ 2,500 บาท A Spa Retreat ที่โรงแรม X2 Koh Samui เสนอโปรโมชันจากราคา 5,000 บาท ลดเหลือ 1,999 บาท,ขณะเดียวกัน กลุ่มสินค้าระดับพรีเมียม อาทิ บริษัท Blue Voyage เสนอ Package ท่องเที่ยวด้วยเรือยอชต์สำหรับ 10 คน ในราคาเพียง 19,999 บาท และสมาคมธุรกิจเรือยอชต์ไทย เสนอ Package ท่องเที่ยวโดยเรือยอชต์จากราคา 50,000 บาท ลดเหลือ 9,999 บาท กลุ่มกิจกรรมท่องเที่ยวชุมชน อาทิ โปรแกรมพายเรือแคนูอ่าวท่าเลน จังหวัดกระบี่ (รวมรถรับ-ส่ง) จากราคา 1,299 บาท เหลือเพียง 199 บาท กลุ่มพันธมิตรร้านอาหารที่ได้มิชลินสตาร์ จากราคา 4,999 บาท เหลือ 999 บาท สมาคมภัตตาคารไทย จัดแคมเปญ 100,000 อิ่ม กินวันธรรมดาราคาช็อกโลก ขณะที่ห้างสรรพสินค้าชั้นนำ พร้อมเสนอโปรโมชันช็อกโลกพร้อมกัน เริ่มวันที่ 1 พ.ย.2562 โดยผู้สนใจ ลงทะเบียนเพื่อสำรองสิทธิ์ได้ที่ ,www.tourismthailand.org/เที่ยววันธรรมดา, หรือ ,www.เที่ยววันธรรมดาราคาช็อกโลก.com, ตั้งแต่วันที่ 1 พ.ย.นี้เป็นต้นไป.
ททท.มอบของขวัญปลายปีภายใต้แคมเปญ ร้อยเดียวเที่ยวทั่วไทย ยกโรงแรมหรู ศรีพันวาภูเก็ต ราคากว่า 40,000 บาท มาให้ชิงซื้อราคา 100 บาท นั่งเครื่องบินส่วนตัวชมทะเลอันดามัน 100 บาท
ร้อยเดียวเที่ยวทั่วไทย,ททท.,เที่ยววันธรรมดาราคาช็อกโลก,ชิม ช้อป ใช้,ยุทธศักดิ์ สุภสร